Diari Oficial de la Generalitat Valenciana


Sumari del DOGV 4000, del 16-05-2001 (2001/4297)

ORDRE de 25 d'abril de 2001, de la Conselleria de Cultura i Educació, per la qual s'autoritza el trasllat de domicili del centre d'ensenyament superior Facultat d'Estudis de l'Empresa, adscrit a la Universitat Politècnica de València.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4297


Data del document
:   25-04-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * universitat
    * centre d'ensenyament

ORDRE de 25 d'abril de 2001, de la Conselleria de Cultura i Educació, per la qual s'autoritza el trasllat de domicili del centre d'ensenyament superior Facultat d'Estudis de l'Empresa, adscrit a la Universitat Politècnica de València. [2001/4297]
  
El senyor José Miguel Salazar Olivas director de la Fundació per a Estudis de l'Empresa, titular de la Facultat d'Estudis de l'Empresa, adscrita a la Universitat Politècnica de València pel Decret 330/1995, de 30 d'octubre, del Govern Valencià, ha sol·licitat en nom i representació d'esta autorització de trasllat de domicili des de la seu actual, situada al carrer de Colom, 82, a l'edifici històric de l'Asil de Sant Joan Baptista, ubicat en esta ciutat, carrer de Guillem de Castro núm. 175.
  
Consta a l'expedient l'acreditació documental sobre el compliment dels requisits establits al Reial Decret 557/1991, de 12 d'abril, de creació i reconeixement d'universitats i centres universitaris.
  
Per això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià i la disposició final primera del Decret 330/1995, de 30 d'octubre, del Govern Valencià, pel qual s'aprova l'adscripció del centre privat ?Facultat d'Estudis de l'Empresa- a la Universitat Politècnica de València,
  
ORDENE
  
Autoritzar el canvi de domicili del centre privat d'ensenyament superior Facultat d'Estudis de l'Empresa, adscrita a la Universitat Politècnica de València, situat al carrer de Colom, 82 de València, a l'edifici històric de l'Asil de Sant Joan Baptista, ubicat en la mateixa ciutat, carrer de Guillem de Castro, núm. 175.
  
DISPOSICIONS FINALS
  
Primera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 25 d'abril de 2001
  
El conseller de Cultura i Educació